
I. INFORMAŢII PRIVIND INSTITUŢIA PUBLICĂ ORGANIZATOARE A LICITAȚIEI
	Denumirea: UNIVERSITATEA „DUNĂREA DE JOS” din GALAȚI
	Adresa: Str. Domnească, nr. 47, Galați, județul Galați
	Punct de contact pentru relații despre materialele scoase la vânzare și condițiile de participare la licitație: tel. 0336-130137, adresa de email: iulian.paraipan@ugal.ro. 

II. OBIECTUL LICITAŢIEI:
	Vânzare deşeuri feroase şi neferoase provenite din casările mijloacelor fixe şi a obiectelor de inventar efectuate în cadrul Universităţii „Dunărea de Jos” din Galați.
	Deşeurile feroase şi neferoase, cantităţile minime estimate şi, respectiv preţurile de pornire ale licitaţiei sunt redate în tabelul de mai jos. 
	Nr. lot 
	Denumire material (deşeu)
	U/M
	Cant.
Minimă estimată
	Preţ de pornire (lei/kg)
	Valoare Lei
 Pentru cantitatea minimă

	1.
	Deşeuri fier
	kg
	23500
	0.8
	18800

	2.
	Deşeuri inox
	kg
	655
	3
	1965


Cantităţile maxime de deşeuri feroase şi neferoase sunt estimative.
[bookmark: _Hlk220584299]În cazul în care se disponibilizează şi alte cantități, afară de cele din tabel, câştigătorul licitației este obligat să le preia și pe acestea la același preț.
Instituțiile competente de la care persoanele juridice participante la licitație pot obține informații privind reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul îndeplinirii contractului și care sunt în vigoare la nivel național sunt: Ministerul Mediului, Apelor și Pădurilor, http://www.mmediu.ro, Agenția Națională pentru Protecția Mediului, http://www.anpm.ro/, Ministerul Muncii și Justiției Sociale, http://www.mmuncii.ro, Inspecția Muncii, site-ul https://www.inspectiamuncii.ro/ si Inspectoratul General pentru Situații de Urgență https://www.igsu.ro.
Cumpărătorul răspunde integral pentru orice accident, daună sau prejudiciu cauzat pe durata efectuării operațiunilor de dezmembrare, încărcare, manipulare, transport și preluare a deșeurilor, indiferent de natura acestora sau de persoanele prejudiciate.

Anunțul privind vânzarea prin licitație a deşeurilor feroase şi neferoase se va afișa la sediul Universității „Dunărea de Jos” din Galați, str. Domnească nr. 47, la sediul autorității administrației publice locale Galați și publicat într-un cotidian național.

Licitația va avea loc la sediul Universității „Dunărea de Jos” din Galați, str. Domnească nr. 47 în data de 24.02.2026, ora 10:00, pentru:
Lot 1 - Vânzare deșeuri de fier vechi rezultate din casarea mijloacelor fixe și a obiectelor de inventar, din spațiile de învățământ precum și din spațiile de cazare ale Universității „Dunărea de Jos” din Galați.
Cantitatea estimată: 23500 kg.
Prețul de pornire al licitației va fi de 0.8 lei/kg. 
Pasul de strigare este de 0.05 lei/kg.
Lot 2 - Vânzare deșeuri de inox rezultate din casarea mijloacelor fixe și a obiectelor de inventar, din spațiile de învățământ precum și din spațiile de cazare ale Universității „Dunărea de Jos” din Galați.
Cantitatea estimată: 655 kg.
Prețul de pornire al licitației va fi de 3 lei/kg
Pasul de strigare este de 0.5 lei/kg.
[bookmark: _Hlk220584798]Dezmembrarea utilajelor, a diverselor instalaţii, încărcarea şi transportul deşeurilor feroase şi neferoase revine în sarcina câstigãtorului licitaţie prin încheierea contractului de vânzare şi se va efectua la solicitarea instituţiei publice (comisiei de casare) ori de câte ori este necesar. 
Licitația se va face pentru întreaga cantitate estimată pe fiecare lot în parte.
Materialele  care fac obiectul licitației pot fi văzute în Galați, str. Domnească nr. 111, str. Domnească nr. 155, Campus str. Gării nr. 63 - 65 și în Brăila – Facultatea de Inginerie și Agronomie Brăila, Calea Galaţi nr. 346.
III. PROCEDURA APLICATĂ
Tipul procedurii: Licitație publică deschisă cu strigare
Procedura se finalizează prin încheiere contract de vânzare valabil pentru o perioadă de 3 luni de la data semnării. Efectele contractului de vânzare încep după semnarea acestuia de către ambele pārți

IV. ADRESA, DATA ȘI ORA ȚINERII LICITAȚIEI, PRECUM ȘI DATELE DE DESFĂȘURARE A URMĂTOARELOR LICITAȚII ÎN CAZ DE NEADJUDECARE, 
Adresa: Universitatea „Dunărea de Jos” din Galați, str. Domnească nr. 47.
Data și ora limită de depunere a documentelor de participare la licitație: 20.02.2026, ora 14:00, la Registratura Universității „Dunărea de Jos” din Galați, str. Domnească nr. 47.

Licitația va avea loc la sediul Universității” Dunărea de Jos” din Galați, str. Domnească nr. 47 în data de 24.02.2026, ora 10:00, pentru:

Lot 1 - Vânzare deșeuri de fier vechi rezultate din casarea mijloacelor fixe și a obiectelor de inventar, din spațiile de învățământ precum și din spațiile de cazare ale Universității „Dunărea de Jos” din Galați.
Cantitatea estimată: 23500 kg.
Prețul de pornire al licitației va fi de 0,8 lei/kg. 

Lot 2 - Vânzare deșeuri de inox rezultate din casarea mijloacelor fixe și a obiectelor de inventar, din spațiile de învățământ precum și din spațiile de cazare ale Universității „Dunărea de Jos” din Galați.
Cantitatea estimată: 655 kg.
Prețul de pornire al licitației va fi de 3 lei/kg

În caz de neadjudecare, licitația se va repeta. 


V. GARANȚII SOLICITATE
Cota de cheltuieli de participare la licitație este de 20 lei.
Participanții la procedură trebuie să facă dovada achitării cotei de cheltuieli de participare. Cota de cheltuieli de participare se achită în numerar la casieria Universității „Dunărea de Jos” din Galați, str. Domnească nr. 47, până la data susținerii licitației. Dovada achitării se face cu chitanță eliberată.
Dovada achitării cotei de cheltuieli de participare se va depune odată cu depunerea documentelor de participare la licitație.
Cota de cheltuieli de participare nu se restituie participanților.
Participanții la procedură trebuie să facă dovada achitării garanției de participare.
Garanția de participare stabilită ca fiind 20% din valoarea estimată, este de:
· 3760 lei pentru lotul 1;
· 393 lei pentru lotul 2,
și se va constitui prin ordin de plată în contul RO14TREZ3065005XXX000187, CF 3127522, deschis la Trezoreria Municipiului Galați. Garanția de participare se va restitui ofertanților declarați necâștigători în urma licitației.
[bookmark: _Hlk220584114]Suma constituită drept garanție se va pierde în cazul refuzului de a semna contractul în termenul prevăzut de HG 841/1995, conform căreia câștigătorul licitației este obligat să semneze contractul de vânzare-cumpărare și să achite integral prețul adjudecat pentru cantitatea minimă  în termen de 10 zile de la data finalizării licitației.
VI. LEGISLAȚIE APLICATĂ
- Hotărârea de Guvern nr. 841 din 23.10.1995 privind procedurile de transmitere fără plată și de valorificare a bunurilor aparținând instituțiilor publice.
- Hotărârea de Guvern nr. 966/31.12.1998 pentru modificarea și completarea Hotărârii de Guvern nr. 841 din 23.10.1995 privind procedurile de transmitere fără plată și de valorificare a bunurilor aparținând instituțiilor publice;
- Ordonanța Guvernului nr.195/2005 privind protecția mediului.
- Legea 212/21.07.2015 privind modalitatea de gestionare a vehiculelor și a vehiculelor scoase din uz;
- Ordonanţa Guvernului nr. 82/2000 privind autorizarea operatorilor economici care desfășoară activități de reparații, de reglare, de modificări constructive, de reconstrucție a vehiculelor rutiere, precum și de dezmembrare a vehiculelor scoase din uz
- Hotărârea Guvernului nr. 2.406/2004 privind gestionarea vehiculelor scoase din uz.

VII. CONDIȚII DE PARTICIPARE
a) La licitația publică deschisă cu strigare pentru vânzarea deșeurilor de fier poate participa orice persoană juridică potențial cumpărătoare care deține Autorizație de mediu, care prevede desfășurarea activităților cod CAEN: 3811, 3812, 3831, 3832,3900, 4941.
b) Se vor depune următoarele documente: 
1. Declarație privind calitatea de participant la procedură (Formular 1);
2. Formular informații generale (Formular 2);
3. Dovada achitării cotei de cheltuieli și a garanției de participare la licitație;
4. Certificatul de înregistrare la Oficiul Registrului Comerțului în copie certificată „conform cu originalul” semnată și ștampilată de reprezentantul legal;
5. Codul fiscal în copie certificată „conform cu originalul” semnată și ștampilată de reprezentantul legal;
6. Certificatul constatator eliberat de Oficiul Registrului Comerțului de pe lângă instanța competentă în original / copie certificată „conform cu originalul” semnată și ștampilată de reprezentantul legal. Obiectul contractului trebuie să aibă corespondent in codul CAEN din certificatul emis de Oficiul Registrului Comerțului;
7. Certificat de atestare fiscală pentru persoane juridice privind impozite, taxe locale și alte venituri datorate bugetului local, din care să reiasă lipsa datoriilor restante cu privire la plata acestora valabile la momentul depunerii;
8. Certificat de atestare fiscală privind obligații fiscale și alte obligații bugetare, din care să reiasă lipsa datoriilor restante cu privire la plata acestora valabile la momentul depunerii;
9. Autorizaţie de mediu valabilă (copie);
10. Participantul la licitație nu trebuie să apară ca debitor al Universității la data licitației.
Neprezentarea tuturor documentelor solicitate atrage excluderea de la licitație.

VIII. MODUL DE PREZENTARE A DOCUMENTELOR DE PARTICIPARE
Documentele de participare solicitate anterior se pot depune începând cu data de 02.02.2026  până la data de 20.02.2026, ora 14:00, la Registratura Universității „Dunărea de Jos” din Galați din str. Domnească nr. 47.  
Plicul cu documentele de participare va fi însoțit de scrisoarea de transmitere a ofertei (Formular 3).
Depunerea documentelor de participare după data și ora limită de depunere conduce la excluderea de la participarea la licitație a ofertanților.
În cazul repetării licitației datorită neadjudecării, datele și orele limită pentru depunerea documentelor sunt cele menționate la capitolul IV.
Modul de prezentare:
a) ofertantul trebuie să prezinte un exemplar al documentelor de participare în original și o copie a acestora;
b) copia trebuie să fie tipărită sau scrisă cu cerneală neradiabilă, va fi numerotată și semnată, pagină cu pagină, de reprezentantul autorizat corespunzător să angajeze ofertantul în contract;
c) orice ștersătură, adăugire, interliniere sau înscris peste cel dinainte sunt valide doar dacă sunt vizate de persoana autorizată să semneze contractul;
d) ofertantul trebuie să sigileze originalul și copia în plicuri separate, marcând separat plicurile cu ”ORIGINAL” și, respectiv, ”COPIE”. Ambele plicuri se vor introduce într-un plic exterior, închis corespunzător și netransparent;
e) plicurile interioare trebuie să fie marcate cu denumirea și adresa ofertantului, pentru a permite returnarea ofertei fără a fi deschisă, în cazul în care aceasta este declarată întârziată;
f) plicul exterior trebuie sa fie marcat cu adresa instituției publice:

UNIVERSITATEA „DUNĂREA DE JOS” DIN GALAȚI
Str. Domnească nr. 47, Galați
Județul Galați
și cu inscripția:
pentru licitația Vânzare deșeuri de fier vechi rezultate din casarea mijloacelor fixe și a obiectelor de inventar, din spațiile de învățământ precum și din spațiile de cazare ale Universității „Dunărea de Jos” din Galați – Lot 1
	sau

pentru licitația Vânzare deșeuri de inox rezultate din casarea mijloacelor fixe și a obiectelor de inventar, din spațiile de învățământ precum și din spațiile de cazare ale Universității „Dunărea de Jos” din Galați – Lot 2

A NU SE DESCHIDE ÎNAINTE DE DATA: 24.02.2026 , ORA 10,00

	g) dacă plicul exterior nu este marcat conform prevederilor de la punctul f) autoritatea contractantă nu își asumă nicio responsabilitate pentru rătăcirea ofertei.
h) reprezentanții ofertanților vor prezenta la începutul licitației:
- Împuternicire pentru reprezentarea ofertantului la ședința de deschidere, în original (Formular 4).
- Actul de identitate (original și copie).
	i) solicitanții care doresc participarea la licitația ambelor loturi vor completa formularul nr. 3 (scrisoarea de transmitere a ofertei) separat pentru fiecare lot în parte. Restul documentelor rămân valabile într-un singur exemplar.

IX.	ORGANIZAREA PROCEDURII DE LICITAȚIE
Comisia de licitație este numită prin Decizie de către rectorul Universității „Dunărea de Jos” din Galați.
Comisia de licitație va analiza documentele prezentate și va întocmi lista cu ofertanții acceptați, excluzând de la participare pe cei care nu au prezentat în termen și în totalitate documentele de participare solicitate.
Ședința de licitație este condusă de președintele comisiei de licitație.
În ziua și la ora stabilită pentru începerea licitației, în cazul în care sunt cel puțin doi participanți la licitație, președintele comisiei de licitație anunță obiectul licitației, face prezentarea participanților la licitație și constată dacă sunt îndeplinite condițiile legale pentru desfășurarea acesteia, inclusiv cele de publicitate.
Președintele anunță prețul inițial de vânzare de la care pornește strigarea, cu precizarea salturilor de supralicitare stabilite de comisie.
Se trage la sorți ordinea în care ofertanții își prezintă oferta de preț.
După anunțarea prețului minim de pornire al licitației președintele comisiei invită pe fiecare ofertant, în ordinea rezultată în urma tragerii la sorți, să supraliciteze pornind de la prețul minim majorat cu cel puțin un salt de supralicitare. Pentru un preț ofertat de unul dintre participanți nu se mai ia în considerare o ofertă cu același preț anunțată ulterior de alți participanți.
Participanții la licitație prezintă ofertele lor de preț prin strigări, oferte care trebuie sa respecte condițiile de salt precizate la deschiderea licitației. 
Președintele comisiei anunță tare și clar suma oferită de licitant.
Dacă la a treia strigare a ultimei oferte nu se strigă o sumă mai mare, președintele comisiei de licitație anunță adjudecarea licitației în favoarea participantului care a oferit ultima valoare.
După anunțarea câștigătorului de către președintele comisiei de licitație, se declară închisă licitația și se întocmește procesul-verbal care se semnează de către membrii comisiei de licitație și de către participanții la licitație.
Procesul-verbal, împreună cu documentele privind organizarea și desfășurarea licitației se arhivează la sediul Universității „Dunărea de Jos” din Galați.
În cazul în care nu s-au prezentat minimum doi participanți la licitație, sau în cazul în care niciun ofertant nu a oferit cel puțin prețul de pornire, licitația se va repeta, încheindu-se proces-verbal de constatare, apoi se parcurge procedura stabilită la cap. IV.
X. MODALITATEA DE CONTESTARE A RESPECTĂRII DISPOZIȚIILOR LEGALE REFERITOARE LA ORGANIZAREA ȘI DESFĂȘURAREA LICITAȚIEI
Participanții la licitație pot formula contestații în cazul în care consideră că nu s-au respectat dispozițiile legale referitoare la organizarea și desfășurarea licitației.
Contestațiile se depun la Registratura Universității „Dunărea de Jos” din Galați, str. Domnească nr. 47, în termen de 24 de ore de la încheierea licitației.
Universitatea „Dunărea de Jos” este obligată să soluționeze contestația în termen de 5 (cinci) zile de la depunerea acesteia.

XI.  CONTRACTAREA
Câștigătorul licitației este obligat să semneze contractul de vânzare după soluționarea eventualelor contestații, și să achite integral prețul adjudecat al materialelor pentru cantitatea minimă   în termen de 10 (zece) zile calendaristice de la data încheierii licitației.
Durata contractului de vânzare este de 3 luni de la data semnării de către ambele părți. 
Termenul de începere a colectării a deșeurilor este de 3 zile lucrătoare după achitarea sumei de adjudecare a materialelor pentru cantitatea minimă  .

XII. LIVRAREA SI RECEPȚIA MĂRFURILOR
Recepția calitativă a mărfii se face în  str. Domnească nr. 111, str. Domnească nr. 155, Campus str. Gării nr. 63 - 65 și în Brăila – Facultatea de Inginerie și Agronomie Brăila, Calea Galaţi nr. 346.
Colectarea deșeurilor se va face în prezența reprezentanților desemnați de Universitatea „Dunărea de Jos” din Galați.
Recepția cantitativă a mărfii se va face pe un cântar autorizat metrologic, cu participarea delegaților ambelor părți, care au obligația de a semna nota de cântar. Delegații ambelor parți au obligația de a întocmi și semna procesul verbal de recepție. 
Cumpărătorul are obligația de a asigura preluarea, transportul și cântărirea deșeurilor de fier, costurile aferente fiind incluse in preț. 
Universitatea „Dunărea de Jos” din Galați are obligația de a remite cumpărătorului toate documentele cerute de legislația în vigoare pentru preluarea deșeurilor (aviz de însoțire a mărfii, formular de încărcare - descărcare, certificat de distrugere, etc.).
Cumpărătorul asigură vânzătorul că va deține si va reînnoi la expirare toate permisele, aprobările, avizele, autorizațiile sau licențele necesare prestării în condiții legale a serviciilor contractate, în caz contrar cumpărătorul va răspunde, conform legislației în vigoare, inclusiv pentru prejudiciile aduse vânzătorului.
Cumpărătorul este pe deplin responsabil pentru conformitatea și siguranța tuturor operațiunilor executate cu ocazia preluării deșeurilor de la vânzător.

NOTĂ:
Întocmit,
Ing. Bolea Daniel Costel
Ing. Paraipan Iulian Cătălin

